HOLIVUDAS, KALIFORNIJA 1958 M.
Atsiprašau, brangute, bet net ir tikros tavo ašaros manęs neįtikina.
Kita, Beatrisė Gru…
Gruzinski. Tai aš.
Gruzinski. Su tokia pavarde tau nematyt rampų šviesos.
Brangute, mes ieškome žavingos inženiu,
ne merginų iš provincijos, kurios neišsiskiria minioje.
Na, aš ką tik atvykau iš Senter Pointo, Indianos,
siekti savo svajonės tapti kino žvaigžde.
Kaip ir visos šio miesto merginos.
Prašau. Patarkite, ką man daryti?
Grįžk laiku ir gimk kitokia.
Sofija, užeik.
Jūs - Helen?
Taip, aš…
Kuo galiu jums padėti?
Tuojau ir sužinosim.
Ką tik grįžau iš Niujorko. Brodvėjaus scena man nusibodo,
o draugai sako, kad esate geriausia agentė Los Andžele.
Suintrigavote mane. Galėtumėte ateiti pusę dviejų?
Būtų geriau antrą. Pietums susitinku su savo leidėju restorane „Romanoff“.
Atsiprašau, aš… Aš nenugirdau jūsų vardo, panele…
Taip Dajana susirado agentę.
Supranti, Hjugai, geri ryšiai Holivude daug ką reiškia.
Man praverstų geras ryšys,
pavyzdžiui, koks ryšys yra tarp to ir Las Kolinaso?
Negudrauk čia man.
Ši istorija yra apie tai, kaip tave gali pasivyti praeitis.
O Dajanos praeitis buvo daug arčiau, nei mes įsivaizdavom.
Kaip žinote, pirmą kartą Las Kolinaso istorijoje
šįvakar čia vyks Holivudo filmo užbaigimo vakaras.
Mano draugas, garsus režisierius Herbertas Heisas,
ką tik baigė filmuoti savo filmą „Kokoso riešutėliai!“.
Tai - nuostabus nuotykių filmas apie tai,
„kaip du gyvenimu nusivylę draugai išvyksta pavasarį atostogų į Havajus
ir ten susigrąžina gyvenimo džiaugsmą“.
Na, „Kasablanka“ nueis užmarštin.
Jei filmo veiksmas vyksta Havajuose, kodėl jį filmavo čia?
Dėl tos pačios priežasties, dėl kurios visi filmuoja Meksikoje.
- Dėl mūsų gražaus gamtovaizdžio. - Čia pigiau.
Prašau jūsų visų, nenuvilkite manęs.
Tai bus labai svarbus renginys, tad visiems teks padirbėti iš peties.
Čadas išdalins jums vokus su užduotimis.
Atplėškit vokus!
Ne ta auditorija. Nieko tokio.
Susirinkimas baigtas.
Tau - ypatinga užduotis.
Dajana nori, kad renginio metu būtum jos asmeniniu asistentu.
Mūsų planas priartėti prie jos…
veikia.
Aš nešiosiu užkandžius.
Tau pasisekė. Man teks rūpintis Badu Makinliu.
Tas, kas paprastai juo rūpinasi, veikiausiai susirgo.
Kas tas Makinlis?
Nežinai, kas yra Badas Makinlis?
Jis yra šio filmo žvaigždė.
Tai tu bendrausi su kino žvaigžde?
Gal turėsi progą patekti į VIP zoną?
Man dar niekad neteko būti labai svarbiu asmeniu.
Niekad nebuvau ir svarbiu asmeniu, net ir savo mamai.
Nežinau. Labiau norėčiau pasimesti minioje nešiodamas užkandžius
nei rūpintis tuo labai svarbiu asmeniu.
Galėtume pasikeisti darbais.
Tikrai sutiktum pasikeisti?
O Dieve, Memai.
Neįsivaizduoji, kaip mane nudžiuginai. Tikrai neįsivaizduoji.
Bet būk atsargus. Girdėjau, kad tas p. Badas Makinlis - vakarėlių liūtas.
Gerai.
Ei, Chulija!
Sveikas!
Kaip tau sekasi su mano seserimi?
Ji visą dieną klausosi muzikos?
Ne. Kartais padaro pertrauką ir įsijungia televizorių.
Nežinau, kaip tau atsidėkoti, kad ja rūpiniesi.
Tikrai.
Džiaugiausi, kad Sara buvo saugioje vietoje,
kas man buvo labai svarbu, ypač po pokalbio su Fabianu.
Maksimai, drauge mano,
taip pat džiaugiesi dėl to holivudinio vakarėlio, kaip ir aš?
Laukiu nesulaukiu, kol atneši man kokių nors gandų.
Ne…
tai buvo vienintelis kartas.
Daugiau to nedarysiu.
Tu teisus.
Atleisk man.
Ši mūsų trumpa draugystė paliko man tiek daug prisiminimų.
Prisimeni šitą?
O šitą?
Niekada nesakyčiau, kad jeigu neatneši man jokios sensacijos,
parodysiu tas nuotraukas Dajanai, bet…
Bet pasakiau.
Supratai?
Ne! Prašau, nedaryk to!
Aš neteksiu darbo.
Man reikia išlaikyti šeimą…
Vadinasi…
galiu tikėtis?
Laikas tiksėjo.
Mano likimas pakibo ant plauko
kaip tik tada, kai Las Kolinasas ruošėsi savo svarbiam renginiui.
Kitą savaitę? Ne. Jokiu būdu. Tu negali išvažiuoti.
Dajana, jau ir taip atidėjau kelionę du kartus.
Vyks mano anūko krikštynos.
Aš viską suprantu. Šeima - svarbus dalykas, bet kalbam apie verslą.
Negalit atidėti krikštynų kitiems metams?
Gal tada vaikas pats pasirinks religiją.
Aš privalau jose dalyvauti, kad ir ką tu sakysi.
Galiu bandyti atkalbėti tave vėliau?
Šiame vakarėlyje dalyvauja daugybė žmonių, su kuriais kažkada dirbau.
Ir tol, kol jis baigsis,
noriu praleist su jais kiekvieną minutę,
kad jie aiškiai pamatytų, jog man į juos nusispjaut.
Bulvarinė žiniasklaida.
Nekenčiu šitų grifų.
1960 M.
Pagaliau tapsiu žvaigžde. Sunkus darbas nenuėjo perniek.
Šis vaidmuo pakeis mano likimą.
Mano vardas atsidurs šalia Lizos Teilor ir Džeko Lemono.
Prodiuseriai žino apie tavo nėštumą.
Jėzau Marija!
…jie - geriausi!
Klausyk, viskas gerai.
Nieko gero. Tai - tavo didysis šansas.
Be to, tu vaidini vienuolę.
Turi tučtuojau ištekėti už vaiko tėvo.
Tai ne taip paprasta.
Norėčiau, kad ištekėti būtų sunku.
Nebūčiau to dariusi penkis kartus.
Kodėl negaliu būt netekėjusia?
Bulvarinė žiniasklaida tave užkapos,
todėl, prašau, ištekėk už ko nors ar už bet ko,
antraip studija pasikvies kitą aktorę.
Tikrai manai, kad kam nors rūpi asmeninis Dajanos Deivis gyvenimas?
DAJANOS DEIVIS SKANDALO TĘSINYS: KAS YRA MAŽOJO ČADO TĖVAS?
Praėjo jau dveji metai! Kodėl jie nepalieka manęs ramybėje?
Kai ryklys užuodžia vandenyje kraują, jis neplaukia į kitą pusę.
Esi mano agentė. Negi negali surasti man darbo?
Imsiuosi bet kokio vaidmens.
„Dajana Deivis. Nuo Amerikos numylėtinės - iki Amerikos gatvinės“.
Labai išmoninga.
Ne, jie vadina tave pasileidėle, paleistuve, piktadare…
Ir čia dar ne patys bjauriausi epitetai.
Susitaikyk, brangute. Viskas baigta.
Kam tu reikalinga su tokia reputacija?
Rėžk.
Vadink mane pasileidėle, paleistuve, piktadare! Tokia ir esu!
Būtent todėl
ir miegu su tavo tėvu.
Nufilmuota! Puiku. Labai gerai, žmonės.
Sveikinu, žiūrimiausios TV dieninės muilo operos žvaigžde.
Gražuole mano, aš visada tavim tikėjau, juk žinai.
Eime.
Nuėjau ilgą kelią, Maksimai.
Pagaliau turiu progą visiems parodyt, kaip toli aš nužengiau.
Žiūrėk, kaip visi į mane atsisuks.
Man nusileist laiptais iš naujo?
Sveiki. Aš - Memas Rejesas.
Labai džiaugiuosi, kad esu paskirtas jūsų palydovu.
Tiesiog… Negaliu patikėti, kad man teko laimė jus lydėti
šiame pobūvyje, pone Makinli.
Ką? Ne, ne aš - Badas Makinlis.
Jis yra Badas Makinlis.
Pala? Jis - šio filmo žvaigždė?
Badas Makinlis yra šuo?
Badas Makinlis - tikras vakarėlių liūtas.
Nepamiršk, ką dabar tau pasakiau, kad prisimintum, kai ateis laikas.
Vakarėlių liūtas. Gyvūnas. Aišku? Gerai.
Ir jei manai, kad pateksi į VIP zoną,
ne tau, šuneli, mėlynas dangus.
Šuneli. Tą irgi prisimink.
Tai jokios VIP zonos?
Būk čia ir kas pusvalandį jį vedžiok.
Jis sukirto sočius pietus, tad būk atsargus.
Palauk!
Labai džiaugiuos, kad filme vaidina meksikietis aktorius.
Ačiū.
Kokiuose filmuose dar vaidinote?
Pernai pasirodžiau filme apie mafiją.
Vaidinau meksikietį narkotikų prekeivį.
Po to - nešvankioje komedijoje paaugliams.
Vaidinau meksikietį narkotikų prekeivį.
O prieš tai -
futuristiniame mokslinės fantastikos nuotykių filme.
Vaidinau meksikietį narkotikų prekeivį.
Štai kodėl šis filmas man tapo tikra likimo dovana.
Tikrai? Ką suvaidinote šį kartą?
Meksikietį narkotikų baroną.
- Sveikutės! - Sveika!
- Gražiai atrodai. - Dieve mano.
Pagavau tave žiūrintį į kitą moterį?
Ne. Aš… Ne. Toks jausmas, kad esu matęs ją Los Andžele. Tik nežinau kur.
Aišku. Bandysiu tau padėti.
Kaip aš prisimenu, kad kažkur mačiau tą žmogų?
- Ji buvo prekybos centro pardavėja. - Ne.
Nuėjot į mergvakarį vienodomis suknelėmis.
Tikrai ne.
Prieš pat grožio konkursą sugadinai jos maudymosi kostiumėlį.
Ką?
Sveiki. Aš - Kara King.
Kaip malonu, kad susitikome. Jūs - mano įkvėpimas.
Na, ačiū. Jūs man irgi labai patinkate.
Kara, ar ne?
Net mūsų gimtadieniai - tą pačią dieną.
Rugsėjo 15-ą!
Žinoma, aš gimiau 25 metais vėliau, bet vis viena.
Mergelės valdo!
Ji negali būti 25 metais jaunesnė už mane.
Net neįsivaizduoji, ką primeluoja žmonės, kad tik išsilaikytų Holivude.
Ačiū Dievui, kad dingau iš ten, ir man nebereikia apsimetinėti.
Bobi, kas tavo kirpėja? Žavingai atrodai!
Maksimai, matai tą vyrą? Tai - Herbertas Heisas,
prodiuseris, atleidęs mane iš filmo, kuris būtų pavertęs mane žvaigžde.
Girdėjau, savo kitą filmą jis norėtų filmuoti mūsų viešbutyje.
Einam jam pasakyti, kad to nebus.
Nors pagrindinis mano darbas buvo lydėti Dajaną,
man iš galvos neišėjo ir kita šio vakaro užduotis -
surasti sensaciją laidai „Espectacular“.
O ta besiglamonėjanti porelė galėjo man padėti.
Turėjau tučtuojau pasakyti Fabianui.
Gal atnešti taurę šampano,
kad atšvęstumėte savo pergalę prieš jį?
Atnešk butelį. Ir įrašyk į jo kambario sąskaitą.
Herbertai, senas nenaudėli.
Tik pažvelkit.
Anokia čia sensacija.
Ta porelė vedusi jau trejus metus!
TIKRA MEILĖ!
Visai įdomi informacija apie holivudinę porą, ar ne?
Sakiau, kad man reikia skandalo.
Duodu tau dar valandą.
Arba randi man ką nors išties skandalingo, arba…
na, tu ir pats žinai.
Arba Dajana pamatys nuotraukas.
Gali eiti.
Na, ką pasakysi?
Man patinka.
Tiesą sakant, žinai, tikėjausi, kad kitame mano filme…
Iškart tave ir nutrauksiu.
Neišnuomosiu viešbučio, kad galėtum čia filmuoti savo niekalą.
Ką?
Man nereikia tavo viešbučio.
Man reikia tavęs, Dajana.
Atsiprašau, ką?
Holivudui patinka gražios sugrįžimo istorijos.
Ką pasakysi? Pagrindinis vaidmuo mano naujame filme?
Visad buvau įsitikinęs, kad filmui priduodi gracijos ir subtilumo.
Buvai mano vairuotoju,
vėliau - meilužiu.
Po to vėl vairuotoju ir vėl meilužiu.
Po to buvai mano ortopedu.
Dar po to paruošei mano sūnų bar micvai.
O dabar tapai mano žudiku.
1977 M.
Ačiū! Aš jus myliu.
Džiaugiuosi, kad mane nužudė. Dabar galėsiu grįžti į didįjį kiną.
Gražuole mano, tu niekada nebegrįši į didįjį kiną.
Esi bulvarinės spaudos numylėtinė.
40 METŲ DAJANA DEIVIS SU BIKINIU… GRAŽU AR APGAILĖTINA?
Bent jau nebesikapsto, kas yra Čado tėvas.
BE TO, KAS YRA ČADO TĖVAS?
Negi niekur negaliu suvaidinti?
Atleisk, ne. Tu… Filmai nori pritraukti jaunus žmones.
O tavo gerbėjos yra vidutinio amžiaus namų šeimininkės.
Tiesiog… Brangute, susitaikyk su tuo. Viskas baigta.
Bet, reikia pripažinti, atrodai fantastiškai.
Gaila, kad iš to negali pasidaryt sau karjeros.
Vienas, du…
„Kietas užpakaliukas“ - „Betamax“ topuose,
o tavo kokteilių linija greitai populiarėja.
Gražuole mano, aš visada tavim tikėjau.
Na, man teko susikurt save iš naujo.
Ir padariau tai savo jėgomis.
Tikiuosi, tai siunčia žinutę, kad moterys gali viską,
jei neturi abejonių ir pasitiki savimi.
Nežinau.
Abejoju. Jaučiuosi pamaloninta. Aš…
Suprantu. Tai… kvaila mintis. Žinoma, tu pasukai kitu…
Aš noriu to vaidmens!
Tuomet vaidmuo - tavo.
Tik yra viena problemėlė.
Turiu įrodyti kino studijai, kad tu geriausiai tinki tam vaidmeniui.
Supranti, tu atrodai kerinčiai.
Ačiū. Tokia jau esu.
O šis personažas - kardinaliai kitoks.
Aš galiu pasikeisti. Koks būtų vaidmuo?
Na, ji - paprasta mergina iš provincijos, kuri neišsiskiria minioje.
Juokauji.
Taigi, gal galėtum suimprovizuoti savo personažą?
Jokių problemų.
Galiu tapt paprasta,
nepretenzinga ir žemiška moterim be jokių grožybių.
Labai brangus šampanas, kurio prašėte, p. Deivis.
Tu ne laiku.
Po dešimties min. ateik į mano kabinetą, o šampaną nunešk į mano kambarį.
Tuojau grįšiu.
Atsiprašau, pone Makinli…
Nenoriu pasakyt, kad man su tavim nesmagu.
Tiesiog galvojau, kad esi garsenybė.
Badai, kur mane tempi?
Badai Makinli, stok. Tučtuojau sustok.
Blogas šuo. Labai blogas.
Galėtum pasisukti?
Norime nufotografuoti Badą su jo prižiūrėtoju.
Kuo tu vardu?
Atsiprašau, pone. Norėčiau palydėt jus į VIP zoną.
Gerai? Prašau čia.
Ačiū.
Geras šuo. Labai geras.
Ilgą laiką negalvojau apie Indianą.
Per sausrą tėtis nebeišgalėjo susimokėt įmokų,
todėl bankas atėmė iš mūsų fermą.
Mūsų šeima nusigyveno.
Tėtis nuleido rankas.
Mama stengėsi išlikti tvirta, bet ji…
Atleisk man.
Dajana, viskas gerai.
Geriau nei gerai.
Žinojau, kad šitos senos nuotraukos padės man įsijaust į personažą.
Kaip aš atrodau?
- Kerinčiai, kaip visada. - Velniop mano nepriekaištingą eleganciją.
Turiu persirengti… paprastesne suknele.
Tuojau grįšiu.
Staiga…
ČADAS SU TĖČIU - 1964 M.
…mano rankose atsidūrė tai, ko reikėjo Fabianui.
Didžiausia sensacija, kokią tik galėjau įsivaizduoti.
Čado…
ir jo tėvo nuotrauka.
Pastaruosius du dešimtmečius
Dajanos nenoras atskleisti, kas yra Čado tėvas,
kėlė begalinį žmonių smalsumą.
Tad jei būtum atidavęs nuotrauką Fabianui,
būtum išsprendęs visas problemas su „Espectacular“.
Ir tuo pačiu būčiau išdavęs savo bosę.
Kaip galėčiau gyventi su tuo, jei atiduočiau Fabianui nuotrauką?
Jei neatiduosiu, neteksiu darbo. Ką man daryti?
Reikėjo pasitarti su donu Pablu.
Done Pablai.
Turiu didelę problemą.
Ką daryti, kai tenka rinktis tarp naudos sau
ir lojalumo?
Niekam nelinkėčiau tokio pasirinkimo,
bet pastaruoju metu vis dažniau susimąstau,
ar už lojalumą atsilyginama taip, kaip derėtų.
Tai ką man daryti?
Ir tada pamačiau tą žvilgsnį,
tą ypatingą dono Pablo žvilgsnį,
kai jis būdavo pasiruošęs pamėtėti išminties perlą.
Neturiu supratimo.
Laikas bėgo,
o aš neturėjau ką pasiūlyti Fabianui, išskyrus nuotrauką kišenėje.
O Dieve, prisiminiau.
Eime.
- Džoana Šiler? - Taip?
Pala… Dabar aš - Kara King.
Prisiminiau. Tu - vyresnioji Nensės sesuo.
Nupirkdavai mums alkoholio, kai mokėmės vidurinėje.
Dieve, tie vakarėliai buvo nepakartojami.
Ačiū.
Man labai malonu tave matyti.
Varge, tikiuosi, ji nepaskųs mamai, kad išgėrinėjau mokykloje.
Matant, kaip Kara sureagavo į Čadą,
ir prisiminus, ką ji sakė Dajanai apie savo amžių,
man toptelėjo mintis.
Supratau, kad tai gali būt sensacija, kurios taip ieško Fabianas.
Matai, Hjugai,
svečiai, užsiregistruodami viešbutyje, turi pateikti savo asmens dokumentą,
vadinasi, aš galiu įrodyti tikrąjį Karos amžių
ir tai, kad ji yra daug vyresnė nei apsimeta.
Patikėk, Herbai, aš dievinu muges,
pasivažinėjimą šieno vežimais ir kaimišką maistą.
Esu tikra mergička iš provincijos.
Net pasakiau „mergička“. Kaip tikra miela provincialė.
Na, tu atrodai ir kalbi…
taip paprastai.
Na, mane tu įtikinai.
Gali būt tikra, kad vaidmuo - tavo.
Nuostabu. Ačiū, Herbai.
Atsiprašau. Prie viešbučio - Fabianas Solaresas.
Jis turi įrodymų, kad viena žvaigždutė yra dešimt metų vyresnė nei apsimeta.
Ir rengiasi pranešt apie tai tiesioginėje transliacijoje.
Tikrai? Privalome jį sustabdyti.
Maniau, ji jums nepatiko. Sakėt, kad ji - apsimetėlė ir melagė.
Taip ir yra, bet nesvarbu.
Tie gandų grifai - nepakenčiami.
Tiesioginė transliacija iš Las Kolinaso su išskirtine istorija!
Tučtuojau nutilk. Daugiau nė žodžio.
Man nusispjaut į tiesioginę transliaciją.
Iki gyvo kaulo įgriso tokie žmonės kaip tu,
medžiojantys nekaltas moteris, kritikuojantys kiekvieną mūsų žingsnį.
Mes nebijome rodytis viešai
ir drąsiai siekiame savo svajonių,
o jūs slepiatės šešėlyje, kaip kokie vampyrai,
turėdami vienintelį tikslą - mus sužlugdyti.
Šįkart to nebus.
Tik ne mano viešbutyje.
Čia nėra vampyrų. Pasistenkime visi nusiraminti.
Žinok, aš paduosiu jus į teismą!
Paduosiu visus į teismą…
Žinau, kad nerimauji dėl Saros.
Bet viskas bus gerai.
Bent jau Maksimas neturi jokių problemų.
Turbūt tu teisus.
Gal pažiūrėkim televizorių?
Jis visuomet tave nuramina.
Gal nors minutei pamirši šeimos problemas.
Paduosiu į teismą. Žinai, kas aš tokia?
Ar ten Maksimas!?
Niekam neleisiu…
Gal pažaidžiam…
Slėpynių?
Pradedu skaičiuoti. Vienas…
Du… Trys…
Žinai, kas aš tokia? 1977 m. „Emmy“ dieninių apdovanojimų nominantė.
Gerai. Nieko nesakysiu.
Duokit reklamą.
Ačiū.
Ne, jums ačiū.
Mes viską įrašėme. Tai bus tikra bomba.
Rodysiu tai mėnesių mėnesius.
Daryk su manim, ką nori.
Bet nekišk nagų prie mano svečių.
- Dajana! Pakomentuosit? - Maksimai, einu persirengti
- ir grįšiu pas svečius. - Dajana! Prašau!
Duosiu tau dar truputį laiko,
bet dabar…
tu tikrai man skolingas.
Galiausiai man pavyko išsaugot savo darbą,
bet dėl to
vos nenukentėjo kiti žmonės.
Kuo aš virtau?
Pagaliau.
Artėjame prie tos istorijos dalies, kai tapai kietaširdžiu
ir nuožmiu verslininku, nekenčiamu visų.
Na, matau, nekantrauji išgirsti tą mano istorijos dalį.
Dievinu pikantiškus pasakojimus.
Na, kaip ten bebūtų, viskas baigėsi gana pikantiškai.
Sakau: „Kaip nori. Pinigai juk tavo.“
Herbai, esu tau labai dėkinga už pasiūlymą,
bet, deja, aš jo atsisakysiu.
Tikrai? Maniau, kad tai buvo tavo svajonė.
Visą gyvenimą stengiausi įtikti,
kad išgyvenčiau mieste, kuris nuolatos klupdė mane ant kelių.
Ir tik Akapulke man pavyko atsitiesti. Čia esu tuo, kuo noriu būti.
Sėkmės, Herbai. Geros kelionės namo.
Taip, ji visai netiko tam vaidmeniui.
Sveikinu, p. Deivis. Vakaras buvo nuostabus.
Ačiū, Maksimai. Išgerk su manim.
Šįvakar tu puikiai padirbėjai, ir aš šito nepamiršiu.
Bet rytoj iš pat ryto
turime išsiaiškinti, kas nutekino tą informaciją Fabianui.
Done Pablai, atšvęskime!
Bijau, jums teks švęsti be manęs.
Kas čia?
Ačiū už man suteiktas galimybes ir tavo draugystę.
Bet dabar, kai renginys baigėsi,
aš išvykstu iš Las Kolinaso
į Meksiką, kur gyvena mano šeima.
Nebespėju būti ir čia, ir ten.
Tai - mano atsistatydinimo prašymas. Nuo rytojaus aš nebedirbu.
Aš labai didžiuojuosi tavo pasiekimais.
Mes įgyvendinome planą, kad priartėtum prie mūsų draugės.
Žinau, kad toli nužengsi ir be mano pagalbos.
Sėkmės, vaike.
Prieš kelis dešimtmečius
donas Pablas atidavė pirmenybę Las Kolinasui, ne savo šeimai.
O tą vakarą…
jis pagaliau ryžosi pasukt kitu keliu.
Hjugai, prieš tai norėjai sužinoti, koks čia ryšys,
kodėl tau pasakojau tą istoriją.
Dabar supratai?
Žinoma. Kad gyvenimas visada…
Ne. Neturiu žalio supratimo.
Po galais. Tavo dėdė bando apsispręsti, ar aplankyti kai ką iš savo praeities.
Jis stengiasi pasirinkti, ar žengti dono Pablo pėdomis,
kuris pasinaudojo proga atkurti savo santykius,
ar pasekti Dajanos pavyzdžiu, kuri nusprendė nesigręžioti į praeitį.
Jie abu priėmė sau teisingus sprendimus,
o koks sprendimas būtų teisingas jam?
Jis daug nekalba,
bet jau kai prasižioja, maža nepasirodo.
Patikrinsiu tą kitą mūsų sustojimą.
Kaip manai, kaip turėjau pasielgti?
Man sunku pasakyti,
visų pirma todėl, kad nesakai, su kuo ketini susitikti.
Netrukus sužinosi.
Laimei, aplankysime tą, kuris galėjo turėti atsakymą.
Atsiprašau.
Ko?
Nieko sau.
Netikiu savo akimis.
Sveikas.
Tėti, pas tave atėjo kažkoks bičas!
„Kažkoks bičas“?
Aš buvau atskridęs į tavo darželio baigimo šventę.
Ji buvo labai nuobodi, tarp kitko.
Sveikas, bičiuli.
Mano Memas.
Nieko sau.
Jis pavadino mane „kažkokiu biču“.
Memitai!
Išvertė Laima Banionienė